ΓΡΑΠΤΗ ΕΡΩΤΗΣΗ E-2667/02

υποβολή: Bart Staes (Verts/ALE) προς την Επιτροπή

(23 Σεπτεμβρίου 2002)

Θέμα: Κατάστημα για τους κοινοτικούςπαλλήλους στις Βρυξέλλες (2)

Απαντώντας στη γραπτή ερώτηση Ε-1412/02(1) η Επιτροπή αναφέρει ότι η περιορισμένη πρόσβαση στο κατάστημα που προορίζεται για τους κοινοτικούςπαλλήλους οφείλεται αποκλειστικά και μόνο σε λόγους ασφάλειας.

Μπορεί να ανακοινώσει η Επιτροπή βάσει ποιων αριθμητικών στοιχείων κατάληξε στην απόφαση ότι οι δικαιούχοι διατρέχουν κίνδυνο όταν (α) αποκτήσουν πρόσβαση στο κατάστημα αυτό και άτομα που δεν είναι κοινοτικοίπάλληλοι ή (β) όταν οι κοινοτικοίπάλληλοι ψωνίζουν σε οποιοδήποτε άλλο συνηθισμένοπερκατάστημα·

Βάσει ποιων κριτηρίων αποφασίζει η Επιτροπή να επιτρέψει ή όχι την πρόσβαση στο εν λόγω κατάστημα· Με άλλα λόγια, πώς αποκτά κανείς το δικαίωμα πρόσβασης στο κατάστημα αυτό· Ή ακόμη, σε ποια διαβήματα πρέπει να προβεί κανείς για να αποκτήσει το δικαίωμα αυτό·

Μπορεί να αναφέρει η Επιτροπή εάν μπορεί να κάνει χρήση της ως άνω εξυπηρέτησης και το προσωπικό των εξωτερικών γραφείων (λόγου χάριν το προσωπικό που ασχολείται με την συντήρηση και τον καθαρισμό, τηνποδοχή, τα εστιατόρια και την ασφάλεια), το οποίο εργάζεται μεν στα θεσμικά όργανα της ΕΕ, αλλά έχει σύμβαση εργασίας με τρίτους·

Τέλος, συμμερίζεται η Επιτροπή την άποψη ότι τα άτομα που εργάζονται στη συνοικία όπου βρίσκονται τα όργανα της ΕΕ αντιμετωπίζουν τα ίδια προβλήματα με τους κοινοτικούςπαλλήλους όσον αφορά την πίεση χρόνου και τη δυσχερή λόγω απόστασης πρόσβαση στα καταστήματα, ως εκ τούτου δε ότι θα πρέπει να επιτραπεί η είσοδος και σε μη κοινοτικούςπαλλήλους·

(1) ΕΕ C 309 E της 12.12.2002, σελ. 120.

Απάντηση του κ. Kinnock εξ ονόματος της Επιτροπής

(4 Νοεμβρίου 2002)

Όπως ανέφερα στην απάντησή μου στη γραπτή ερώτηση E-1412/02(1) του Αξιότιμου Μέλους του Κοινοβουλίου, το κατάστημα ευρίσκεται στο ισόγειο ενός κτιρίου της Επιτροπής και η πρόσβαση σ'αυτό προφανώς γίνεται μέσω του κτιρίου αυτού. Κατά συνέπεια, η πρόσβαση είναι περιορισμένη προκειμένου να τηρούνται οι απαιτήσεις ασφάλειας και ταυτοποίησης των εισερχομένων. Το κατάστημα μπορούν να χρησιμοποιούν τα μέλη του προσωπικού όλων των Ευρωπαϊκών Οργάνων, τα μέλη του Κοινοβουλίου και οι βοηθοί τους, το προσωπικό των μονίμων αντιπροσωπειών και πρεσβειών, διαπιστευμένοι δημοσιογράφοι, προσωπικό ορισμένων άλλων οργάνων, όπως το Eurocontrol, όπως και άλλοι επισκέπτες του κτιρίου που διαθέτουν τη δέουσα άδεια. Σ'αυτούς μπορεί να συμπεριλαμβάνεται το όποιο μέλος του εξωτερικού προσωπικού που διαθέτει το διακριτικό ασφαλείας ή επισκέπτη, το οποίο είναι αναγκαίο για την είσοδό του στο κτίριο στη διεύθυνση 27, rue de la Science.

Σε περίπτωση που είχε κατατεθεί από την αλυσίδα καταστημάτων Delhaize επίσημη πρόταση να ανοιχθεί το κατάστημα στο κοινό, η Επιτροπή θα ήταν έτοιμη να εξετάσει τη δυνατότητα συγκατάθεσής της σε ένα τέτοιο αίτημα. Κατά την εξέταση του αιτήματος αυτού, η Επιτροπή θα πρέπει να διασφαλίσει ότι τηρούνται οι αυστηροί κανόνες εισόδου στα κτίρια της Επιτροπής, έτσι ώστε ναπάρχει εγγύηση για την ασφάλεια του προσωπικού εντός του κτιρίου στο οποίο είναι εγκατεστημένο το κατάστημα. Θα είναι επίσης αναγκαίο να εξακριβωθεί κατά πόσον μια τέτοια πρόταση ευθυγραμμίζεται με τους όρους μίσθωσης του κτιρίου στη διεύθυνση 27, rue de la Science και ότι οι κανονισμοί δόμησης επιτρέπουν στην περιοχή τη χρήση των χώρων ως καταστήματος ανοικτού στο κοινό.

Φυσικά, η Επιτροπή έχει γνώση του γεγονότος ότι η γύρω από το κατάστημα περιοχή δεν εξυπηρετείται καλά από την άποψη αγορών και μπορεί να κατανοήσει το ότι ο κόσμος που δεν είναιπάλληλοι της ΕΕ και δεν εμπίπτουν σε κάποια από τις παραπάνω κατηγορίες, αντιμετωπίζει κατά συνέπεια ορισμένες δυσχέρειες. Όμως, εξαιτίας των ανωτέρω εκτιθέμενων αντικειμενικών λόγων, η Επιτροπή δεν είναι σε θέση να τροποποιήσει τις προϋποθέσεις πρόσβασης στο κατάστημα αυτό,πό τις παρούσες συνθήκες.

(1) ΕΕ C 309 E της 12.12.2002, σελ. 120.